**La baronessa di Carini**

 Chianci Palermu, chianci Siracusa:

a Carini cc'è lu luttu p'ogni casa.

Attornu a lu casteddu di Carini

cci passa e spassa un beddu cavaleri:

lu Vernagallu di sangu gintili

ca di la giuvintù l'onuri teni.

"Amuri chi mi teni a tu cumanni,

unni mi porti, duci amuri, unni?"

"Vju viniri 'na cavallaria...

Chistu è me patri chi veni pi mia,

tuttu vistutu alla cavallarizza,

chistu è me patri chi mi veni ammazza.

Signuri patri, chi vinisti a fari?"

"Signura figghia, vi vegnu ammazzari."

Lu primu corpu la donna cadiu,

l'appressu corpu la donna muriu.

Nu corpu a lu cori, nu corpu 'ntra li rini,

povera Barunissa di Carini.